Diari Oficial de la Generalitat Valenciana


Sumari del DOGV 6171, del 23-12-2009 (2009/14594)

ORDE de 18 de desembre de 2009, de la Conselleria de Solidaritat i Ciutadania, per la qual es convoquen beques per a la realització de pràctiques professionals en matèria de cooperació al desenrotllament, immigració, ciutadania i integració i cohesió territorial.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6171

Data del DOGV
:   23-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14569


Data del document
:   18-12-2009

Organisme emissor
:   Conselleria de Solidaritat i Ciutadania

Tipus de document
:   Ordre

Anàlisi jurídica

 Descriptors 

:   * ajuda pública

ORDE de 18 de desembre de 2009, de la Conselleria de Solidaritat i Ciutadania, per la qual es convoquen beques per a la realització de pràctiques professionals en matèria de cooperació al desenrotllament, immigració, ciutadania i integració i cohesió territorial. [2009/14374]
En virtut del Decret 207/2009, de 13 de novembre, pel que s'aprova el Reglament Orgànic i Funcional de la Conselleria de Solidaritat i Ciutadania, esta Conselleria és el màxim òrgan encarregat de la direcció i execució de la política del Consell en matèria de relacions amb les Corts, cohesió territorial, administració local, immigració, participació ciutadana i cooperació al desenrotllament.
Tant la Subsecretaria com la Secretaria Autonòmica de Solidaritat i Ciutadania són departaments de caràcter horitzontal que, des de les seues funcions de coordinació i gestió, treballen sobre distints aspectes en els àmbits de la seua competència, a saber, cohesió territorial, administració local, actuacions concertades, relacions amb les Corts, immigració i integració, participació, ciutadania i xarxes socials, cooperació al desenrotllament i solidaritat.
Un dels objectius de la Conselleria de Solidaritat i Ciutadania és fomentar la formació i especialització professional dels jóvens titulats universitaris en els àmbits mencionats més amunt així com en el propi funcionament de l'administració pública valenciana.
En matèria de cooperació al desenrotllament la Conselleria de Solidaritat i Ciutadania vol afavorir la formació especialitzada dels/es jóvens valencians/es, per mitjà de la realització d'un període de formació consistent en pràctiques professionals, que els permeta a les persones destinatàries una ampliació dels seus coneixements i els proporcione una visió pràctica i real de la cooperació descentralitzada, incrementant les capacitats de la cooperació valenciana. Tot açò de conformitat amb l'article segon del Decret 201/1997, d'1 de juliol, del Consell, les disposicions contingudes tant en la Llei 6/2007, de 9 de febrer, de la Generalitat, de la Cooperació al Desenvolupament de la Comunitat Valenciana (DOCV núm. 5.450, de 14.02.2007), i el Pla director de la Cooperació Valenciana 2008-20519, aprovat per Acord del Consell de 28 de desembre de 2007 (DOCV núm. 5.673, de 04.01.2008).
En matèria de ciutadania i integració, la Declaració Universal de Drets Humans i el Pacte sobre Drets Civils i Polítics de les Nacions Unides, recullen el dret dels ciutadans i ciutadanes a participar directament en els assumptes públics. La Constitució Espanyola establix en l'article 9.2 que "Correspon als poders públics promoure les condicions perquè la llibertat i la igualtat de l'individu i dels grups en què s'integren siguen reals i efectives; remoure els obstacles que impedisquen o dificulten la seua plenitud i facilitar la participació de tots els ciutadans i ciutadanes en la vida política, econòmica, cultural i social", i l'article 23 arreplega que els ciutadans i ciutadanes tenen dret a participar en els assumptes públics directament o per mitjà de representants.
En matèria de cohesió territorial la Conselleria de Solidaritat i Ciutadania vol afavorir la formació especialitzada de la joventut valenciana en relació a la política de la Generalitat en matèria d'administració local, així com en els plans de millora municipal i el desenrotllament del Pacte Local en l'àmbit de la Comunitat Valenciana.
Per raó del que exposa i de conformitat amb el que establix la Llei 38/2003, de 17 de novembre, General de Subvencions i en el Decret 132/2009, de 4 de setembre, del Consell, pel qual es regula la concessió de beques, així com les normes generals contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les competències assignades per l'article 28 de la Llei 5/1983, de 30 de desembre del Consell, l'article 47 del Text Refós de la Llei d'Hisenda Pública Valenciana, el Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, el Decret 198/2009 de 6 de novembre, del Consell pel qual s'establix l'estructura orgànica bàsica de la Presidència i de les conselleries de la Generalitat i el Decret 207/09, de 13 de novembre, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania,
ORDENE
Primer.
L'objecte d'esta convocatòria és la concessió de 18 beques, en règim de concurrència competitiva, que tindran com a objecte completar la formació i especialització professional dels/les jóvens titulats/des universitaris/es en els àmbits d'immigració i integració, participació, ciutadania i xarxes socials, cooperació al desenrotllament i solidaritat, política de la Generalitat en matèria d'administració local, plans de millora municipal i el desenrotllament del Pacte Local en l'àmbit de la Comunitat Valenciana, així com en el propi funcionament de l'administració pública valenciana.
Les ajudes convocades per mitjà d'esta convocatòria no necessiten notificació a la Comissió Europea ja que no reunixen els requisits de l'article 87 del Tractat de la Comunitat Europea segons el Decret 147/2007 de 7 de setembre, en concret perquè no comporta cap avantatge econòmic, ja que les persones a qui van dirigides les ajudes no exercixen activitats econòmiques en les quals puguen oferir béns o servicis en el mercat. Per això no hi ha la possibilitat de falsejament de la competència.
Segon.
Aprovar les bases per les quals es regix esta convocatòria, incloses com a annex I.
Tercer.
La dotació econòmica de les beques, tindrà un import total màxim de 218.400 euros que se sufragarà a càrrec de la línia T7330 del programa 311.20, o equivalent, del capítol IV dels pressupostos de la Generalitat per a l'any 2010, que quedarà condicionada a l'existència de crèdit adequat i suficient per a això en els pressupostos de cada una de les anualitats referents als exercicis 2010 i 2011.
Quart
Contra la present orde que posa fi a la via administrativa es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
València, 18 de desembre de 2009. El conseller de Solidaritat i Ciutadania: Rafael Blasco Castany.
ANNEX I
Bases per les quals es convoca concurs públic per a la concessió de beques per a la realització de pràctiques de formació complementària en matèria de cooperació al desenrotllament, immigració, ciutadania i integració i cohesió territorial.
Base 1. Objecte
L'objecte d'esta convocatòria és la concessió de 18 beques, en règim de concurrència competitiva, que tindran com a objecte completar la formació i especialització professional dels/les jóvens titulats/des universitaris/es en els àmbits d'immigració i integració, participació, ciutadania i xarxes socials, cooperació al desenrotllament i solidaritat, política de la Generalitat en matèria d'administració local, plans de millora municipal i el desenrotllament del Pacte Local en l'àmbit de la Comunitat Valenciana, així com en el mateix funcionament de l'administració pública valenciana, a través de la realització de pràctiques professionals que es duran a terme en les dependències de la Conselleria de Solidaritat i Ciutadania en la localitat de València.
Base 2. Nombre de beques i titulació exigida.
Les beques que es concediran seran 18 i estaran destinades a llicenciats/des en les titulacions baix referides i segons la distribució següent:
Llicenciats/des en Dret: 4 persones
Llicenciats/des en Psicologia: 1 persona
Llicenciats/des en Sociologia: 3 persones
Llicenciats/des en Econòmiques: 3 persones
Enginyer Superior Agrònom: 1 persona
Arquitectes: 2 persones
Llicenciats/des en Publicitat i Relacions Públiques: 1 persona
Llicenciats/des en Ciències de la Informació o Periodisme: 2 persones
Llicenciats/des en Traducció i Interpretació: 1 persona
Base 3. Dotació, pagament i duració de les beques
1. Cada una de les beques està dotada amb un import d'1.000 euros mensuals bruts, segons resolució d'1 de novembre de 2009 del conseller d'Economia, Hisenda i Ocupació. Sobre el susdit import haurà de practicar-se la retenció corresponent a compte de l'Impost sobre la Renda de les Persones Físiques i les altres que si és el cas procedisquen.
Prèviament al cobrament, s'haurà de certificar pel subsecretari el compliment de les obligacions del becari i dels objectius de l'ajuda, amb un informe previ del tutor, segons destí dels/es becaris/es.
2. Durant el període de vigència de la beca i a fi que la quantia de l'ajuda concedida no es veja indirectament minvada, es podran abonar ajudes complementàries per a compensar els gastos derivats de l'assistència a cursos, seminaris, esdeveniments o altres activitats que a consideració del/de la tutor/a responsable de la formació, s'entenguen necessaris o convenients als seus propòsits, que com a màxim seran les establides en el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalats, sense que això implique una modificació en la relació jurídica del becari amb l'administració.
3. El període de duració de les beques començarà l'1 d'abril del 2010 i finalitzarà el 31 de març de 2011, podent prorrogar-se estes, abans d'esta última data, mitjançant una resolució expressa fins a completar un altre any més de duració, sempre que existisca consignació adequada i suficient en els pressupostos de la Generalitat per a 2011 i 2012.
En cas de pròrroga de les beques, en el segon període la quantia procedent serà la que resulte aplicable d'acord amb la resolució a la qual es referix l'article 17.1 del Decret 132/2009, de 4 de setembre, pel qual es regula la concessió de beques, que estiga vigent en el esmentat període.
Base 4. Requisits i mèrits
1. Les beques objecte d'esta convocatòria s'adjudicaran per mitjà de concurrència competitiva entre les persones aspirants estes, que reunisquen els següents requisits i els acrediten documentalment:
a) No ser major de 35 anys.
b) Estar en possessió del títol oficial universitari o equivalent exigit en la convocatòria, expedit o homologat per les autoritats espanyoles corresponents i que no hagen transcorregut més de cinc anys des de la seua finalització.
c) No haver sigut beneficiari/a de beques de pràctiques professionals en la Generalitat per un període igual o superior a 36 mesos. Este límit començarà a computar-se a partir del 9 de setembre de 2009, de conformitat amb la Disposició Transitòria Segona del Decret 132/2009, de 4 de setembre, del Consell.
d) No trobar-se sotmés/a en les prohibicions per a obtindre la condició de beneficiari/a, establides en l'article 13 de la Llei 38/2003, de 17 de novembre, General de Subvencions, la qual cosa s'acreditarà per mitjà de la declaració responsable inclosa en la sol·licitud.
e) Disposar de cobertura sanitària.
Els sol·licitants hauran de reunir els requisits assenyalats a l'acabament del termini de presentació de les sol·licituds.
2. No podran optar a una beca els que en el moment de publicar-se la convocatòria ja estiguen disfrutant d'una beca de pràctiques professionals en la Generalitat, llevat que es concórrega a la mateixa beca que s'està disfrutant o que resten menys de dos mesos per a la seua finalització.
3. Els mèrits que es baremaran a l'efecte d'esta convocatòria, són els establits en el barem següent:
A. Expedient acadèmic. Màxim 18 punts:
1. Puntuació assignada a l'expedient acadèmic, que coincidirà amb la nota mitjana ponderada. Es valorarà entre 5 i 10 punts.
2. Especialització acadèmica en matèries relacionades amb la convocatòria que es valorarà a raó de 0,20 punts per assignatura relacionada amb la beca. Entre 0 i 5 punts.
3. Altres títols acadèmics oficials diferents a què es presenta com a requisit junt amb la sol·licitud. Màxim 3 punts:
- Doctorat: 2 punts.
- Per cada llicenciatura: 1 punt.
- Per cada diplomatura: 0,50 punts.
B. Coneixements de valencià. Màxim 2,50 punts.
1. Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat:
Oral: 0,25 punts
Elemental: 0,50 punts
Mitjà: 0,75 punts
Superior: 1 punt
2. Especialitat de Correcció de Textos: 0,50 punts.
3. Especialitat en Llenguatge en Mitjans de Comunicació: 0,50 punts.
4. Especialitat en Llenguatge Administratiu: 0,50 punts.
C. Coneixements d'idiomes de la Unió Europea. Màxim 2 punts, atenent a les competències de la Conselleria, i que en el desenrotllament de les pràctiques professionals és molt probable hagen d'utilitzar altres idiomes de la Unió Europea.
1. Per cada nivell superat, d'acord amb el Marc Comú de Referència per a les Llengües: 0,40 punts.
2. Per cada curs superat d'escola oficial d'idiomes: 0,20 punts.
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat A, no es podrà computar també en este apartat.
3. Altres idiomes cooficials de la Unió Europea: de 0 a 1 punt.
Només es valoraran els títols expedits per les escoles oficials d'idiomes, universitats, ministeris o organismes oficials acreditats. Es valorarà cada nivell superat amb 0,10 punts.
D. Coneixement addicionals:
1. Experiència professional relacionada directament amb l'objecte de la beca, fins a 2 punts, computant-se 0,10 per cada mes complet treballat.
2. Cursos de formació relacionats amb l'objecte de la beca, fins a un màxim de 4 punts.
Es valoraran els cursos de formació i perfeccionament de duració igual o superior a 15 hores que hagen sigut cursats o impartits pel/la interessat/da, d'acord amb l'escala següent:
a) De 200 o més hores, 3,00 punts
b) De 100 o més hores, 2,00 punts.
c) De 75 o més hores, 1,50 punts.
d) De 50 o més hores, 1,00 punt.
e) De 25 o més hores, 0,50 punts.
f) De 15 o més hores, 0,20 punts.
Els centres de formació que impartisquen cursos han de ser organismes oficials o centres reconeguts.
En cap cas es puntuaran en este subapartat ni en l'apartat C els cursos de valencià i d'idiomes.
En el supòsit de cursos impartits, estos es valoraran per una sola vegada, i no seran susceptibles de ser valorades successives edicions d'un mateix curs.
E. Entrevista. Màxim 9 punts.
La comissió avaluadora convocarà els candidats de cada titulació que hagen obtingut la major puntuació en els mèrits objectius segons la resta d'apartats del barem, per a realitzar una entrevista, amb l'objecte de valorar l'adequació del perfil personal i professional dels candidats a les activitats que cal desenrotllar.
Mitjançant un acord de la comissió s'establirà la puntuació mínima per a realitzar l'entrevista.
F. Altres mèrits. Màxim de 2 punts.
Es valorarà el coneixement d'altres idiomes no comunitaris, computant-se 0,40 punts per cada nivell superat. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat A, no es podrà computar també en este apartat.
4. En cas d'empat, este es resoldrà a favor de les persones que acrediten alguna discapacitat, ser víctimes de violència domèstica o víctimes d'accions terroristes o familiars de víctimes d'accions terroristes, per este orde.
Base 5. Termini i lloc de presentació de sol·licituds, i documentació que cal aportar-hi.
1. El termini de presentació de sol·licituds finalitzarà el 19 de gener de 2010.
2. Les sol·licituds, presentades en el model que s'inclou com a annex II d'esta orde, es dirigiran a la Secretaria General Administrativa, plaça de Sant Nicolau núm. 2, 46972, València. Sense perjuí del que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques, les persones interessades podran presentar la sol·licitud i la documentació a què es referix l'apartat següent, en qualsevol dels registres següents:
- Registre General de la Conselleria de Solidaritat i Ciutadania, plaça de Sant Nicolau núm. 2, 46199 València.
- Delegació Territorial del Consell de la Generalitat a València, c/ Gregorio Gea núm. 14, 46714 València.
- Delegació Territorial del Consell de la Generalitat a Alacant, av. Dr. Gadea núm. 10, 03191 Alacant.
- Delegació Territorial del Consell de la Generalitat a Castelló, c/ Major núm. 78, 12499 Castelló de la Plana.
En cas de presentar-se en un registre diferent del general de la Conselleria de Solidaritat i Ciutadania s'aconsella remetre una còpia de la sol·licitud al fax 828 819 165.
3. La sol·licitud anirà acompanyada de la següent documentació, que s'acreditarà per mitjà d'original o compulsa en el moment de la presentació de les sol·licituds:
a) Fotocòpia del DNI.
b) Currículum vitae, segons model que s'inclou com annex III.
c) Declaració de no estar disfrutant d'una beca de pràctiques professionals en la Generalitat diferent de la que s'opta, o en cas d'estar-ho, que resten menys de dos mesos per a la seua finalització.
d) Titulació superior universitària.
e) Documentació acreditativa de la formació específica.
f) Documentació acreditativa de l'experiència professional en el sector (per mitjà de certificats acreditatius o contractes, si és el cas).
g) Certificat de notes de l'expedient acadèmic.
h) Certificat del coneixement d'idiomes comunitaris distints del castellà, si és el cas.
i) Certificat oficial administratiu de coneixement de valencià, si és el cas.
j) Documentació acreditativa de la resta de mèrits.
h) Documentació que acredite que es disposa de cobertura sanitària.
4. No seran tinguts en compte aquells mèrits que, a pesar de figurar en el Currículum vitae, no s'acrediten documentalment.
5. No es presentaran altres documents acreditatius de mèrits que aquells que puguen ser utilitzats per a baremar les sol·licituds de beca.
6. Les dades personals dels sol·licitants, recollides en el transcurs del procediment, seran incloses en un fitxer automatitzat de la Conselleria de Solidaritat i Ciutadania, en els termes de la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel que s'aprova el Reglament de desplegament de la referida Llei Orgànica.
7. La presentació de la sol·licitud per a optar a les beques, sense perjuí d'una possible impugnació, implicarà l'acceptació per la persona sol·licitant d'estes bases.
8. Si la sol·licitud presentada en termini no reunira els requisits indicats en la convocatòria o no hi aportara alguna documentació requerida, es requerirà l'interessat per a la seua esmena en el termini màxim de 10 dies hàbils, en els termes de l'article 71 de la Llei 30/92.
9. Els models de sol·licitud i de currículum vitae estan a disposició dels interessats en el Portal de la Generalitat (www.gva.es) accedint als apartats "Guia Prop"-"Tràmits i Serveis".
Base 6. Comissió Avaluadora i valoració de sol·licituds
Per a l'examen de les sol·licituds de beques es constituirà una comissió avaluadora que estarà integrada pels membres següents:
Presidenta: persona titular de la Secretaria General Administrativa
Secretària: persona titular Cap del Servici de Gestió Econòmic Administrativa
Vocals:
- La persona titular Cap del Servici de Planificació i Formació,
- La persona titular Cap del Servici de Gestió Administrativa i Assistència Jurídica
- La persona titular Cap d'Àrea de Ciutadania i Xarxes Socials
Seran vocals suplents els que cada membre de la comissió designe.
La comissió avaluadora adaptarà el seu funcionament al que establix l'article 18 del Decret 132/2009, del Consell i a les regles que conté el capítol II del títol II de la Llei 30/1992, de 26 de novembre, de Règim Jurídic.
Per a valorar les sol·licituds s'aplicaran els criteris del barem establit en esta convocatòria.
La comissió avaluadora es reunirà dins dels quinze dies següents a l'acabament del termini de presentació de sol·licituds a fi de valorar els mèrits que es deduïsquen de la documentació aportada.
Obtinguda la puntuació provisional de tots els participants, s'exposarà la llista ordenada, segons la puntuació obtinguda, en la seu electrònica o Portal institucional de la Generalitat en Internet www.gva.es, durant 10 dies, per a la fase d'al·legacions. Les successives publicacions que es realitzen al llarg del procediment s'efectuaran en l'esmentat mitjà.
Finalitzat el procés selectiu, la comissió avaluadora, en el termini de 10 dies, elaborarà una proposta de resolució que contindrà la relació de les persones beneficiàries i una borsa de reserva constituïda pels aspirants que no resulten adjudicataris de les beques, prioritzada per orde de puntuació per a cobrir les vacants que pogueren produir-se durant el període de gaudi. Així mateix s'inclourà una relació dels aspirants les sol·licituds dels quals han sigut desestimades, que indiquen les causes que han motivat la seua denegació.
Base 7. Concessió de beques
1. Les beques seran concedides per resolució del conseller de Solidaritat i Ciutadania, a la vista de la proposta de la comissió avaluadora. La resolució, que es publicarà en el DOCV, en el termini màxim de tres mesos des de la publicació de la convocatòria en el Diari Oficial de la Comunitat Valenciana, contindrà la relació de beneficiaris i una borsa de reserva prioritzada en funció de la puntuació obtinguda. Esta resolució serà notificada personalment a les persones adjudicatàries, i s'inserirà en la seu electrònica o Portal institucional de la Generalitat en Internet (www.gva.es).
Base 8. Drets i obligacions dels becaris, i incidències
1. El becari haurà d'estar al corrent en el compliment de les seues obligacions tributàries i davant de la Seguretat Social, tot això amb anterioritat que es dicte la proposta de resolució de concessió de la beca de conformitat amb el que establix l'article 14.1.e, de la Llei 38/2003 General de Subvencions, per a la qual cosa autoritza expressament l'administració per a la seua obtenció directa en subscriure el model de sol·licitud.
2. La persona beneficiària de la beca està obligada a incorporar-se al departament que se li indique en el termini establit, a realitzar l'activitat que ha motivat la concessió durant el període de gaudi, i guardar el preceptiu secret i confidencialitat dels assumptes en què intervinga, així com a complir les obligacions establides en l'article 14 de la Llei General de Subvencions.
3. Les beques objecte d'esta convocatòria són incompatibles amb l'exercici de qualsevol altra beca o ajuda, així com amb la realització de qualsevol altra activitat laboral remunerada que comporte concurrència amb l'objecte i dedicació de la beca o que impedisca el compliment de les obligacions derivades del seu normal desenrotllament. La infracció d'esta regla deixarà sense efecte la beca adjudicada, amb audiència prèvia de la persona interessada.
4. La condició de becari/a no implicarà cap vinculació laboral o administrativa amb la Generalitat ni amb la Conselleria de Solidaritat i Ciutadania. En el cas que es tinga prèviament la condició d'empleat/a de la Generalitat, es quedara en la situació administrativa que procedisca en virtut de la normativa vigent en matèria de funció pública.
5. Les persones adjudicatàries de beca hauran de presentar, en el termini dels deu dies hàbils següents a la publicació de la resolució de concessió en el DOCV, la documentació següent:
a) Fitxa de manteniment de tercers en la qual constarà el compte bancari en què s'hagen de rebre les transferències mensuals.
b) Acreditació de la titularitat del compte bancari que s'assenyale en la fitxa de manteniment de tercers.
6. Els/es tutors/s'ordenaran les activitats de formació del personal becari i organitzaran el temps de dedicació a les dites activitats, que no serà superior a 30 hores setmanals.
7. El conseller de Solidaritat i Ciutadania resoldrà les incidències que es produïsquen durant el període de gaudi de les beques, i les deixarà sense efecte, amb audiència prèvia de la persona interessada, en el cas que incomplisca sense causa justificada les condicions establides en la present convocatòria, o quan no realitze l'activitat que va motivar la concessió o deixe de reunir els requisits exigits.
8. Davant de les incidències, renúncies, abandonaments o incompliments que deixen vacant una beca, es procedirà, si és el cas, valorades les noves circumstàncies, a cobrir-la segons l'orde establit en la borsa de reserva que resulte del procés de selecció.
La renúncia o resolució de la beca per qualsevol altre motiu, comportarà la pèrdua de tots els seus drets inherents i, per tant, el seu import deixarà de percebre's a partir del moment de la renúncia o resolució, havent de reintegrar-se les quanties indegudament percebudes.
9. Per mitjà de l'acceptació de les bases de la convocatòria els becaris cedixen gratuïtament i de forma indefinida els resultats que s'obtinguen com a conseqüència del desenrotllament de les beques, així com la memòria final si és el cas, a l'entitat concedent de la beca, que es reserva el dret de la seua publicació i utilització, llevat que la normativa aplicable en determinades matèries disposen una altra cosa.
10. Finalitzat el període de gaudi de la beca i amb un informe previ favorable del tutor/a, s'expedirà el corresponent certificat d'aptitud i aprofitament a favor del becari/a.
Base 9. Suspensió de la beca
1. En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.
2. Igualment, en casos d'ingrés hospitalari prolongat es recuperarà amb posterioritat el temps de pràctiques interromput.
3. En ambdós casos, la situació haurà d'acreditar-se per mitjà dels certificats oficials corresponents i ser comunicada al tutor corresponent.
Base 10. Obligacions de l'entitat concedent
1. Són obligacions de la Conselleria de Solidaritat i Ciutadania en relació amb les beques concedides d'acord amb estes bases:
a) Proporcionar el suport necessari i facilitar la utilització dels mitjans, instruments i equips que resulten necessaris per a l'exercici normal de l'activitat objecte d'esta beca
b) Designar un tutor o tutora que coordinarà i orientarà les activitats que s'han de realitzar pels becaris, assignarà les funcions que es realitzaran en el curs de les seues pràctiques, realitzarà el seguiment i suport necessari, resolent els dubtes que puguen sorgir, i avaluarà el seu aprofitament.
c) Vetlar pel desenrotllament adequat del programa de formació.
d) Subscriure amb una entitat asseguradora una pòlissa d'assegurança per al cas d'accident individual, del qual seran beneficiàries les persones adjudicatàries d'estes beques.
d) Expedir el corresponent certificat d'aptitud i aprofitament a favor del becari o becària, després de la finalització del termini de la beca i després d'informe favorable del tutor o tutora.